काबुल से शुरुआत होगी, अब ट्रेड और इकोनॉमी पर फोकस करने की तैयारी
Taliban Economic Zone Update तालिबान के मुताबिक, वो अमेरिका द्वारा छोड़े गए मिलिट्री बेसेज का इस्तेमाल इकोनॉमिक जोन के तौर पर करेगा। इसका मकसद मुल्क में ट्रेड और इकोनॉमी को बढ़ावा देना है।
अफगानिस्तान की हुकूमत पर काबिज तालिबान ने सोमवार को अहम ऐलान किया। तालिबान के मुताबिक, वो अमेरिका द्वारा छोड़े गए मिलिट्री बेसेज का इस्तेमाल इकोनॉमिक जोन के तौर पर करेगा। इसका मकसद मुल्क में ट्रेड और इकोनॉमी को बढ़ावा देना है।
अमेरिकी फौज करीब 20 साल तक अफगानिस्तान में रही। ‘वॉर अगेंस्ट टेरर’ के तहत उसने अफगानिस्तान के कई हिस्सों में अपने सैनिकों की सुविधा के लिए कई मिलिट्री बेस बनाए। अमेरिकी और नाटो सैनिकों के लौटने के बाद यह बेस खाली पड़े हैं। तालिबान इस इन्फ्रास्ट्रक्चर का इस्तेमाल इकोनॉमी सुधारने के लिए करने जा रहा है।
मुल्ला बरादर ने किया ऐलान
मिलिट्री बेस का इस्तेमाल इकोनॉमिक जोन के तौर पर करने का ऐलान तालिबान के कार्यवाहक प्रधानमंत्री और फाइनेंस मिनिस्टर मुल्ला अब्दुल गनी बरादर ने किया। बरादर ने एक बयान में कहा- हमने ये फैसला किया है कि मिनिस्ट्री ऑफ कॉमर्स एंड इंडस्ट्री पुराने मिलिट्री बेसेस को कंट्रोल में लेगी। पहले नाटो सैनिक इनका इस्तेमाल करते थे। अब हम इन्हें स्पेशन इकोनॉमिक जोन बनाने जा रहे हैं।
बरादर ने कहा- इसकी शुरुआत काबुल से होगी। इसके बाद बाख राज्य में इकोनॉमिक जोन बनाया जाएगा। फिलहाल, इस बारे में ज्यादा जानकारी नहीं दी जा सकती। हम इसका प्रॉपर प्लान तैयार कर चुके हैं।
BBC से बातचीत में सिंगापुर स्कूल ऑफ इंटरनेशनल स्टडीज के रिसर्चर मोहम्मद फैजल बिन अब्दुल रहमान ने कहा- यह अच्छी बात है कि तालिबान का फोकस अच्छी गवर्नेंस देने पर है। अगर वो ट्रेड के लिए तैयार हो रहे हैं, तो ये अच्छी खबर है। वो बॉर्डर एरिया में इन्वेस्टमेंट को बढ़ावा देना चाहते हैं, चीन की इन पर जरूर नजर होगी।
नैचुरल रिर्सोसेज की कमी नहीं
अफगानिस्तान में लीथियम
तालिबान ही सबसे बड़ी दिक्कत भी
ईकोलॉजिकल फ्यूचर्स ग्रुप के फाउंडर साइंटिस्‍ट और सिक्योरिटी एक्सपर्ट रॉड शूनोवर ने कहा कि सुरक्षा चुनौतियों, इंफ्रास्ट्रक्चर की कमी और सूखे ने पहले इन मिनरल्स को निकालने से रोका है। अब अफगानिस्तान में तालिबान के आने से ये हालात जल्द बदलने की संभावना नहीं है। सबसे बड़े मिनरल्स भंडार लोहे और तांबे के हैं और इनकी मात्रा काफी ज्‍यादा है। ये इतनी मात्रा में हैं कि अफगानिस्तान इन मिनरल्स में दुनिया का सबसे बड़ा देश बन सकता है। इसी पर तालिबान से लेकर उसके समर्थक देशों की नजरें लगी हैं, जिसमें चीन भी शामिल हैं।